Zhantas/Cleaned-Kyrgyz_Wikipedia huggingface dataset:
Роллдор

thumb|Ар түрдүү роллдор
thumb|200px|right|Роллдорду даярдоо
Роллдор (дагы бир аталышы макидзуси б.а суши-рулетти) , , — кимпаб) — Роллдор – бул жапон ашканасынын тамагы. Жапонияда маки же макидзуси деп аташат. Кыргыз тилине которгондо оролгон дегенди түшүндүрөт

Тарыхы
1970-жылдары Лос-Анжелестеги «Токио» ресторанынын башкы ашпозчусу, суши жасоочу Итиро Маситой америкалыктарды өзгөчө тамак менен таӊ калтырыш үчүн сушинин жаӊыча түрүн, роллдорду ойлоп тапкан. Ошондон улам жапондорго караганда америкалыктарга тааныш «Калифорния», «Филадельфия» аталышындагы роллдорду кезиктирүүгө болот. 
Медицинада
Бул тамактын жардамы менен аз убакытта арыктоого болот. Анткени роллдордун калориясы өтө аз. Майлуулугу аз болгону менен, йод көп. Мисалы, норинин курамында йод көп. Мындан сырткары ар түрдүү витаминдер, микроэлементтер бар. Окумуштуулардын изилдөөсүнө караганда, роллдорду көп жеген адам өпкө рагына кабылбайт.
Жасоо ыкмасы
 Күрүчтү таза жууп, суусун толук сарыктырабыз. Андан соӊ мискейге салып, үстүнө сууну куюп отко коёбуз. Кайнап чыкканда отту азайтып, 10 мүнөттөй демдейбиз. Оттон чыгарган соӊ мискейдин капкагын ачпай дагы 10 мүнөт коё турабыз. Күрүч уксусун жылытып, ага туз, кумшекер кошуп аралаштырабыз да, күрүчтүн үстүнө куябыз. 
 Жумурткага майонезди кошуп жакшылап чалабыз да, мындан алакандай блинчиктерди бышырып алабыз. 
 1 норини төрт бөлүккө бөлүп, ар бир бөлүгүнүн үстүнө бирден блинчик жана тоголоктолгон күрүчтү коёбуз. Колуӊузду суулап алсаӊыз, күрүч жакшы тоголоктолот.
 Алаканга целлофан баштыкты жайып, үстүнө роллдорду коюп, тоголок формага келтирип 5 мүнөттөй кармап туруу шарт. Норинин четин бир аз суулайбыз.
Целлофанды роллдордон акырын сыйрып, өйдө жагын сүрөттөгүдөй кесебиз. Кесилген жерди сыртты көздөй кайрып, ортосуна кызыл икра себелейбиз
Дагы караңыз 
 Суши

Категория:Тамак-аш
Категория:Жапония
Эстониянын эгемендүүлүк күнү

Эстониянын эгемендүүлүк күнү   — Эстониянын мамлекеттик деңгээлдеги майрамы, ар бир жылдын 24 февралында майрамды белгилөө салтанаты болуп өтөт.1918-жылы Эстониянын көз карандысыздыгы жөнүндөгү арызын Таллин кабыл алынгандан кийин.Ошол Эстония Республикасынын түзүүнүн датасы болуп эсептелет 
Тарыхы
thumb|right|300px|1989-жылы Тартуда Эгемендүүлүк күнүн белгилөө учурунда
Шилтемелер
Дакфейс

thumb|Дакфейс сүрөткө түшүү

Дакфейс – англис тилинен которгондо «өрдөктүкүндөй бет» деген түшүнүктү берет. Көбүнчө интернет колдонуучулары арасында, өзгөчө кыздар арасында сүрөткө түшүүнүн кеӊири таралган бир түрү. Сүрөткө түшүү үчүн болгону оозун өрдөктүкүндөй кылып чормойтуп алат болду. Кызыгы, эч кимге зыяны жок кыздардын бул кылыгына каршы чыгышып, «Антидакфейс» деген кыймыл да уюштурулган. Бул кыймылдын өкүлдөрү «дакфейс – адамдын кыжырын кайнаткан мааниси жок нерсе. Анын үстүнө кыздар минтип сүрөткө түшкөндө канчалык жаман көрүнөрүн түшүнүшпөйт» деген ойду айтышат. Бирок дакфейс жаштар арасында күн өткөн сайын популярдуу болуп бара жатат.
Snapchat

Snapchat — Стэнфорд университетинин мурдагы студенттери Эван Шпигел, Бобби Мөрфи жана Регги Браун тарабынан түзүлгөн жана Snap Inc., баштапкы Snapchat Inc. тарабынан иштелип чыккан баарлашуу жана мультимедиалык мобилдик колдонмо. Snapchat'тын негизги концепцияларынын бири - сүрөттөр жана кабарлар -- жеткиликсиз болуп калганга чейин -- бир аз убакытка гана жеткиликтүү болот. Snapchat'тын прототиби Браун жана Шпигел тарабынан Шпигелдин Стэнфорддогу сабактарынын биринин долбоору катары башталган. "Picaboo" деп башталган идея селфи колдонмосу катары жарык көрүшү керек болгон. Ал колдонуучуларга кыска убакытка чейин жана өзүнөн-өзү жок болгон сүрөттөрдү бөлүшүү мүмкүнчүлүгүн берген. Ошондуктан сүрөттөрдүн убактылуу табияты жеңил желпи болууга үндөп, өз ара мамилелердин бир кыйла табигый агымына басым жасаган. Кийин 2011-жылы апрелде Шпигел өзүнүн өндүрүш идеясын сабакта акыркы долбоор катары алып чыгып, анын курсташтары потенциалдык продукциянын туруктуу эмес аспектине басым жасашкан жана убактылуу сүрөттөр жөнүндөгү ойго макул эмес экенин билдиришкен. Мөрфи акырында колдонмо үчүн булак кодун жазыш үчүн долбоорго алынып келген. Ал эми Picaboo биринчи жолу 2011-жылы июлда iOS үчүн гана жарыкка чыккан. Колдонмо Snapchat деген ат менен сентябрда кайрадан чыгарылган.

 Булактар 

 Тышкы шилтемелер 
 snapchat.com — долбоордун сайты

Категория:Маалымат технологиялары
Категория:2011-жыл
Категория:Социалдык тармактар
Категория:Android колдонмолору
Аю Гранд Комфорт

«Аю Grand» — Кыргызстандын Бишкек шаарындагы эӊ ири соода борбору, ачылышы 2016-жылы 20-февралда болгон. 

Соода борборунун жалпы аянты 55 000 чарчы метр, (анын ичинде 40 000 чарчы метри соода-сатык үчүн, 3 500 чарчы метри кеңселер үчүн, 8 000 чарчы метри сактоочу жайлар үчүн, 500 чарчы метри банктар үчүн, 1 500 чарчы метри кафелер үчүн бөлүнгөн) . Унаа токтотуучу жайы 2500 орун.
 Тарыхы 
Мурда соода борбордун ордунда, металл кесүүчү аспаптарды чыгаруу боюнча адистештирилген советтик «Завод сверл» ишканасы иштеген. Бул Борбор Азиядагы, мындай профилдеги жападан жалгыз ишкана болгон. СССР тарагандан кийин заводдун иши начарлап, сатуу болбой. Андан кийин завод өз ишин 1994-жылы токтоткон.

2013-жылы «АЮ Спорт» компаниясы «Завод сверл» заводдун сатып алып, аны соода борборуна айландыра баштаган.

Имаратты реконструкциялоо бир канча жылга созулган, Соода комплекси эки этап менен курулган. Биринчи этап 3 жыл, экинчиси 2 жыл. 
 Өрт кырсыгы 
 Булактар 
 

Категория:Бишкектеги соода борборлор 
Категория:Кыргызстандагы соода борборлор
Орхидея (фильм)

Орхидея - Жигит ата-энеси менен тааныштырганы үйүнө сүйгөн кызын алып келет. Инсультка кабылган атасы ал кызды көрүп, экөөнүн ортосундагы болгон окуя эсине түшөт. Бир убакта бул кыз ал үчүн анын орхидеясы, гүлдөрдүн ханышасы эле.
Мазмуну
Ролдордо
Эскертүүлөр
 
Шилтемелер

Категория:Кыргыз тасмалары 
Категория:Кыргызстан фильмдери 
Категория:Кыргыз киносу
Категория:Мелодрама 
Категория:2015 жылы чыккан фильмдер
Дүйнөлүк соода борбору (станция жолдору)

Дүйнөлүк соода борбору - Нью-Йорктогу дүйнөдөгү эң кымбат "Oculus" аталышындагы метро станциясы .
Ал дүйнөлүк соода борборунда жайгашкан. Таасирдүү конструкциясы америкалыктардын сынына кабылып, алар өкмөттү ашыкча чыгым сарптоодо деп айтып чыгышты.
Станциянын чатыры учуп бара жаткан ак кушту элестетет. Долбоордун автору - испаниялык сүрөтчү-футурист Сантьяго Калатрава. Метро станциясынын курулуш иштерине жалпысынан 4 миллиард долларга жакын акча каражаты жумшалган. Пландалгандан 2 эсе көп чыгым кетип, 5 жылда бүтүрүлчү долбоор 12 жылга созулган. "Forbes" басылмасы боюунча, курулушка рекорддук суммадагы акча каражаты кеткен.
"Oculus" транспорттук түйүнү 11 метрополитен жолун шаардын айланасындагы темир жол каттамдары менен байланыштырат. Суткасына бул станция аркылуу 250 миң жүргүнчү өтүп турат.
 Эскертүүлөр 
 
 Шилтемелер
Сюртсей

Сюртсей — 1963-жылы Исландиянын сууларында жанар тоо атылып, кыска мөөнөттүн ичинде аянты 2,7 чарчы чакырымга барабар арал пайда болгон. Ал аралдын пайда болушу жана жашоонун жаралышынын көрүнүктүү мисалы боло алганы ага ошол замат көптөгөн өлкөлөрдүн кызыгуусун жараткан. Ошондон бери Сюртсей илимий максаттарга гана пайдаланылып, туристтер үчүн жабык. Аралдын атын өрт дөөлөрүнүн башчысы болгон мифологиялык Сурта баатырынын ысымынан коюшкан.

Эскертүүлөр
 
Шилтемелер

Категория:Исландия
Кеймада-Гранди

Кеймада-Гранди — Бул арал Бразилиядан 35 чакырым алыстыкта жайгашып, бейиштеги жердей көрүнөт. Бирок аталган аралга барган турист өмүрү менен коштошуп калышы ыктымал, анткени бул жер уулуу жыландарга жык толгон. Аянты 0,43 гана чарчы чакырым болсо, 4 миңдей жылан жашайт. Алардын ичинен эң кооптуусу - арал ботропсу. Анын уусу башка чаар жыландар тукумундагылардан 5 эсе күчтүү. Ал чагары менен ткандар жансыз боло түшөт, андыктан Бразилия бийлиги Кеймада-Гранди аралына барууга тыюу салган. Эл арасында Жылан аралы деген атка конгон.
 Эскертүүлөр 
 
 Шилтемелер 

Категория:Бразилиядагы аралдар
Категория:Атлантида океанындагы аралдар
Категория:Эч ким жашабаган аралдар
Категория:Сан-Паулу географиясы
Категория:Туристтерге тыю салган жерлер
Түндүк Сентинел аралы

225px|thumb|Түндүк Сентинел аралы
Түндүк Сентинел аралы — Бенгал булуңунда жайгашкан Андаман аралдарынын биринде кооптуу сентинелдер уруусу жашайт. Алар цивилизациядан качып, аймагына киргендерге катуу каршылык көргөзүшөт. Окумуштуулардын болжолунда, бул аборигендер башкалардан 60 миң жылдай бөлүнүп жашашкан. Аборигендер өзүлөрүнүн аймагын күчөтүлгөн түрдө коргошот. Мисалы, 2004-жылы болгон цунамиден кийин алардан кабар алууга учуп барган индиялык өкмөттүн тик учагын жаа менен аткылашкан. Алардын акыркы курмандыгы балыкчылар болгон. Балыкчылар өлтүрүлгөн соң индиялык бийлик жарандарын сентинелдиктерден жана алардын аймагынан алыс болууга чакырышкан.

Эскертүүлөр
 
Шилтемелер

Категория:Аралдар 
Категория:Туристтерге тыюу салынган жерлер
Исе ибадатканасы

thumb|250px 
Исе ибадатканасы (Исе-Жингу, Жингу ) — Жапониядагы Исе-жингу комплекси - эң ыйык ибадаткана. Негизги бөлүгү бийик жыгач дубал менен тосулган. Ичине жогорку дин кызматчылары жана императордун үй-бүлөсүнүн мүчөлөрү гана кирүүгө укуктуу. 1945-жылга чейин Исэ дүйнөдөн Миягава дарыясы менен бөлүнүп турган. Ал дарыя ыйык жердин чек арасынын белгиси болгон. Кечилдерге дарыядан өтүүгө тыюу салынчу, себеби ибадаткананын ыйыктыгы жоголуп, Жапонияга жамандык келет делинчү.

 Эскертүүлөр 
 
 Шилтемелер 
 Ise Jingu 

Категория:Туристтерге тыюу салынган жерлер 
Категория:Жапония
Мгинго аралы

Мгинго аралы — Африкадагы Виктория көлүндө жайгашкан. Анын аянты 1800 чарчы метрге гана барабар жана анда 131 адам жашайт. Бул адамдар аралда "сенаттык республиканы" негиздеп, бөтөн адамдарды жергиликтүү коомчулукка кошушпайт. Арал Кения менен Уганданын ортосундагы талаш аймакта жайгашкан. Аралга эл 1991-жылы көчүп келген, себеби африкалыктар "анда Калеле аттуу каардуу жин жашайт" деген ойдо болушчу. Кениялык Далмас Тембо менен Дорж Кибебе сыйкырчыга 300 килограмм балык берип, жинди кубалатышканы айтылат. Андан соң гана аралга жайланышышкан.
Кийин бул эки балыкчыга Кения, Уганда жана Танзания өлкөлөрүнөн 60тай африкалыктар кошулушкан. Мгингого көчүп келүүнүн негизги себеби балыктын көп кармалышы гана эмес, теңсиздиги жок "мамлекетти" түзүү болгон. 2009-жылы Мгингонун калкынын саны 131ге жеткендиктен, алгачкы көчүп келген Тембо жана Кибебе коммунага эч кимди кабыл албоо чечимин чыгарышкан.
Жергиликтүү тургундар көбүнчө нил алабуга балыгын кармашат, бир жумада бир үй-бүлө 200-250 доллар таап коёт. Коңшу жерлерде жашаган африкалыктар бул сумманы 2-3 айда гана табышат.
Аралдагы "мамлекетти" Кения да, Уганда да өз аймагына кошо албай, акыры коммуна "эки өлкөгө тең салык төлөшү керек" деген чечимге келген.
Жыйынтыгында балыкчылардын тапканынын 25 пайызы салыкка төлөнсө, 10 пайызы коммунаны коргоого жумшалат. Андан калганы деле алар үчүн башка аралдардагы коңшуларына караганда жакшы жашоого шарт түзөт.
Бул аралда тамактануу үчүн 5 бар, сулуулук салону, дарыкана, бир нече мейманкана жана 4 жыныстык кызматтарды көрсөтүүчү жай бар. Балыкчылар ишке кеткенде, аялдары денеси менен кошумча акча таап коюшат. Мгингонун тургундарынын эрежелери боюнча, бөтөн адам бир суткадан көп убакытка аралда жүрө албайт.
Мгингону аралга алгачкылардан болуп көчүп келген Тембо менен Кибебе жана тургундардын тандоосу боюнча жашы 30дан өткөн сенаторлор башкарышат. 7 сенатор чечимди добуш берүү менен чыгарат.
Аралдагы эң оор жаза - бул андан кууп чыгуу, ал эми жөнөкөйү - саман камчы менен сабоо. 20 жыл ичинде бул "мамлекеттен" уурулук үчүн 6 адам куулган.
Мгингодон 200 метр алыстыкта Усинго аралы жайгашкан. Анда азыркыга чейин эч ким жашабайт. Мгинго тар болсо да, анын жашоочулары Усингого көчүп барышпайт, себеби ал аралда Тук аттуу каардуу жин жашай турганы айтылат. Ошондой эле "Мгингодон куулган Калеле жини да ошол аралга барган" деген ишеним бар. 
Усинго аралы да Кения менен Уганданын талаш аймагында жайгашкан. Эки өлкөнүн тең аскерлери ал жакка токтогондон качышат. Усингодо убактылуу курулуштар бар, ал жакка Виктория дарыясын жана анын жашоочуларын изилдеген окумуштуулар гана анда-санда токтоп калышат.
Эскертүүлөр
 
Шилтемелер

Категория:Аралдар
Куурчак аралы

250px 

Куурчак аралы - Мексиканын борбору Мехикодо коркунучтуу тасмаларда көрсөтүлүп келген куурчак аралы бар. Чет элдик массалык маалымат каражаттарына таянсак, анын жаралыш тарыхы абдан кейиштүү. Бир канча жыл мурун кичине бир кыз чөгүп кетип, бул жер аны эскерүү жайына айланган. (Isla de las Muñecas) - деп аталган арал жадакалса кайраттуулардын жүрөгүнүн үшүн алчудай бар. Анткени ал жер жалаң асылган куурчактарга толгон.
Тарыхы
Мунун баары 60 жыл мурун башталган. Мексикалык Жулиан Сантана Баррера аттуу жаран киши жашабаган бул жерди кароо үчүн көчүп келип, отурукташып калган. Бир күнү аралдын кароолчусу каналдардын биринде чөгүп жаткан наристенин кыйкырыгын угуп жетип барат. Тилекке каршы, кечигип калып, кыз чөгүп кетет. Бир канча күндөн кийин кароолчу ошол каналдын үстүндө калкып бара жаткан куурчакты көрүп, аны суудан чыгарып, каза болгон кыздын элесине арнап бакка илип коёт. Мындай жагдай кайталанып, Жулианды таң калтырган. Ырымчыл кароолчу "бул жогору жактан келген белги, өлүп калган кыздын жаны көп куурчак илүүгө чакырып жатат" деп чечкен. Жулиан оюнчуктарды бардык жерден, каналдардан, таштандылардан издеп кирген. Кароолчу тапкандарынын баарын иле берип, колу, буту, башы жок куурчактар бардык жерде пайда болгон. Жергиликтүү тургундар болсо куурчак аралына жакындоодон корко баштаган. Алар "куурчактын башы кыймылдайт, көзүн ачат, кечинде болсо коркунучтуу үн угулат" деп белгилешкен. Ал эми кароолчу "бул куурчактардын жанында кичине кыздын жаны жай алып, өзүн жалгыз сезбейт" деп ишенген. Бул арал Жулиан Сантана Баррера тирүү кезинде эле Мексиканын көзгө урунган атактуу жерине айланган.
Туристтерди кызыктырган арал
Белгилей кетсек, куурчак аралында жайгашкан көл ЮНЕСКОнун бүткүл дүйнөлүк мурастар тизмегине кирген. Бирок туристтик агенттиктер ал жерге барбоону сунушташат. Анткен менен бул жай туристтерди магниттей өзүнө тартат.Бул аралга келген туристтер куурчак алып келе башташкан. Бирок жаңы, татынакай куурчактар жаан-чачындан улам кебетелери кетип, коркунучтуу болуп калышат. Ал эми 2001-жылы Жулиандын сөөгү кичине кыз чөгүп кеткен жерде табылгандан бери элдер аны каргыш тийген арал деп атап келишет. Азыркы убакта аралда дүйнөнүн ар кайсы бурчунан келген миңге жакын куурчак илинип турат.
 Куурчак аралынын сүрөттөрү

Эскертүүлөр
 
Шилтемелер

Категория:Аралдар 
Категория:Жарым аралдар
Селфи

250px 

Селфи (англис тилинен которгондо «self», — «өзүн-өзү») — дегенди түшүндүрөт. Фотокамера менен адам өзүн-өзү бет маңдайын туштап же күзгү аркылуу тарткан сүрөттөрдү селфи сүрөттөр деп коюшат. Аталган термин мобилдик телефондордун фото-кызмат көрсөтүү түзүмү өскөндөн баштап пайда болгон. Селфи сүрөттөр сунулган колдун алыстыгына жараша тартылгандыктан, адатта сүрөткө адамдын көкүрөктөн өйдө жагы гана тартылат. 
Замандын талабына жараша селфи жер жүзүндөгү уюлдук телефонунда фотокамерасы бар ар бир адамга жетти.
Селфи сүрөттөр

Кызыктуу маалыматтар
 «Selfie» терминин 2005-жылы эң алгач фотограф Жим Краузе колдонгон.
 2012-жылы «Тайм» журналы «Selfie» сөзүн эң атактуу 10 сөздүн катарына киргизген.
 2013-жылы «Selfie» сөзү Оксфорддун онлайн-сөздүгүнө кирип, ошол эле жылы «Жылдын сөзү» деп таанылган.
 Аталган термин мыйзамдуу түрдө австралиялыктардыкы деп эсептелинет.
Эскертүүлөр
 
Шилтемелер
Эн (департамент)

Эн  — Франциянын чыгышындагы департамаент, Рона — Альп аймагындагы 9 департаменттен бири. 

Административдик борбору — Бурк-ан-Брес.
 География 
Аймактын аянты 5762 км². Департамент Рон жана Сон дарыяларын ортосундо жайгашкан.
Апсет

Апсет  — Саясатта же спорттук мелдеште болчу көрүнүш. Англисчеден которгондо «капалануу, күтүлбөгөн жыйынтык, алдын ала пландардын бузулушу» деген маанини берет. Мелдештеги эч ким ишенбеген адамдын мыкты делген катышуучуну же андердогдун фаворитти утуусу апсет деп аталат. Спортто букмекерлер тарабынан жеңилет деп эсептелинген спортчу же команданын утуусу, ал эми саясатта жүргүзүлгөн сурамжылоодо ута албайт деген саясатчынын же партиянын жеңип чыгуусу. Мисалы, Тайсон Фьюринин Владимир Кличкону утуусун, же АКШ президенти Гарри Трумэндин күтүлбөгөн жеңишин апсет деп билсек болот. Кызыгы, бокс спортунда жыл сайын «Жыл апсети» деген наам ыйгарылып келет. 
 Эскертүүлөр 
 
 Шилтемелер 
Категория:Спорт 
Категория:Бокс 
Категория:Саясат
Интро

Интро (англис тилинен которгондо «кириш, баштоо») — дегенди туюнтат. Көбүнчө 3 секундадан башталган видеоролик, түшүндүрүүчү клип же кыска метраждуу демонун бир түрү десе болот. Музыканын коштоосундагы атайын эффекттер бар бир канча кадрлардын топтому. Интро ырчылар же ар түрдүү компаниялар тарабынан жарнама сыяктуу колдонулат. Мисалы, кинотеатрларда тасма башталар алдында аталган кинотеатр же алдыда боло турчу тасмалар жөнүндө кыска интро-роликтерди көрсөтөт. Ал эми ырчылар жаңы альбомдун бет ачарынан бир канча убакыт мурун интро-ролигин же ырдын интросун чыгарышат. Ал эми жыйынтыктоочу, альбомдун акыркы ыры Аутро деп аталат.
 Дагы караңыз 
 Аутро 
 Интро-драйв 
 Шилтемелер 
Категория:Видео 
Категория:Музыка 
Категория:Терминдер
Гироскутер

thumb|250px|

Гироскутер – Эки дөңгөлөктүү транспорттук каражат. Аккумулятор менен кубат алуучу электрокыймылдаткыч жана гироскопиялык датчиктер аркылуу жүрөт. Аталган унаа Скейт сыяктуу саналып, эки бут менен туруп алып тебүүгө ыңгайлашкан. Гироскутерди сегвейдин «тууганы» деп атаса да жарашат, болгону мында башкаруучу рулдук түзүлүш жок. Тебүүдө дененин салмагы кайсы жакка бурулса ошол тарапка бурулат, алдыга кетүү үчүн алдыга, артка же токтоо үчүн артка кыймыл жасоо керек. Алгачкы гироскутерлер 2014-жылдын башында корей жана кытай компаниялары тарабынан массалык түрдө чыгарылып, жаштар арасында бат эле популярдуулукка жеткен.
 Дагы караңыз 
 Скейт 
 Сегвей 
 Шилтемелер 
Категория:Жаңы технологиялар
Лейлек килеми

Лейлек килеми - Жергиликтүү лейлек тургундарынын кол өнөрчүлүгүндө өзгөчө орунду ээлеп, Лейлектин сыймыгы катары эсептелет. Кыз узатуу каадасында дагы лейлек килеми белекке берилип, кыздын себинин көркүн ачат. Лейлек килеми Кыргызстандын Лейлек районунунда токулуп. Ошол жердин атынан аталып калган. 
Даярдалышы
Лейлек килемин согууда койдун жүнү колдонулат. Адегенде кыркылып алынган жүн таза жуулат, андан соң ийикке ийрилип, түр жасалат. Качан түр даяр болгон соң казанга суу кайнатылып, ага боёк салынат. Ага удаа түрдү казанга салып кайнатып, боёкту түргө сиңдирет. Түр боёлгон соң күнгө какталып кургатылат. Бул иштердин баары аткарылган соң килем согуу башталат. Ал үчүн атайын аштама жыгачтар орнотулат. Түрдүн баары аштама жыгачтардын башынан акырына чейин биринен сала экинчиси тартылып, килем согуу башталат.
Лейлек килеми араби жана жүл деп экиге бөлүнөт. Араби килеми жука согулат. Аны бүтүрүү үчүн 5-6 күн убакыт кетет. Баасы 5000-10 000 сомго чейин барат. Ал эми жүл килеми калың жана түктүү келет. Салмагы 50 килограммдан жогору болот. Баасы 23-30 миң сомго чейин жетет. Жүл килемди согуу үчүн 3-4 чебер керектелет. Алардын баары каз катар тизилип отуруп, тартылган түрдү токмок менен согуп, килемдин гүлдөрүн чеге башташат. Иш шыдыр кетсе, бир килем 15-16 күндө даяр болот. 
Дагы караңыз
 Килем 
 Килем токуу 
Шилтемелер
Агрыз району

Агрыз району — Татарстандын түн-чыгышындагы муниципалдык район, Удмуртия менен чектешет.
 
Административдик борбору — Агрыз шаары.
 Калкы 
 1959http://demoscope.ru/weekly/ssp/rus59_reg1.php 1970http://demoscope.ru/weekly/ssp/rus70_reg1.php 1979http://demoscope.ru/weekly/ssp/rus79_reg1.php 1989http://demoscope.ru/weekly/ssp/rus89_reg1.php 2002http://demoscope.ru/weekly/ssp/rus02_reg1.php 2010http://demoscope.ru/weekly/ssp/rus10_reg1.php 32 750 50 455 44 994 39 336 36 848 36 626
 Улуттук курамы 
 Улуттар 1939 1970Мустафин М.Р, Хузеев Р.Г. Всё о Татарстане (Экономико-географический справочник). — Казань, 1994 1979 1989 2002 2010 татарлар 61,5% 60,7% 61,0% 59,5% 59,0%58,1% орустар 29,3% 25,7% 24,1% 25,0% 24,0%25,2% чирмештер 5,5% ? ? 7,3% 8,2% 8,0% удмурттар 2,8% ? ? 6,4% 6,6% 6,4%

 Булактар
MSQRD

MSQRD, толук аталышы Masquerade (Англис тилинен которгондо - деген түшүнүктү берет) — видео жана фото - селфи программасы, Беларустук Masquerade Technologies
компаниясынын программисттери тарабынан иштелип чыккан. 

Анын өзгөчөлүгү - анда виртуалдуу 3D бет каптар жайгашкан. Видеочарт түзүлүшүндөгү виртуалдуу сүрөттөр аркылуу колдонуучу көрүнүшүн өзгөртүп, белгилүү адамга, жаныбарга же кайсы бир баатырга "айлануусу" мүмкүн болот, жана ошондой эле Facebook жана Instagram баракчаларга дароо эле жиберүүгө болот.Күлкүлүү программа дүйнөдө жүздөгөн күйөрмандарын тапты. Жадакалса алып баруучу Жимми Киммел өзүнүн шоусунда бул ыкманы колдонуп, Леонардо Ди Каприонун бет кабын кийген.
 Тарыхы 
 2016 жылдын мартында белгилүү алып баруучу Жимми Киммел аталган MSQRD программасын өзүнүн телешоусунда көргөзгөн.Алып баруучу Жимми Киммел өзүнүн шоусунда бул ыкманы колдонуп 2016 2 март

 2016 жылдын 9 мартында Facebook социалдык тармагы MSQRD программасын сатып алдыFacebook колдонуучуларын белгилүү адамга же жаныбарларга айлантчу программаны сатып алды Super.kg 11.03.16

 Эскертүүлөр 
 
 Шилтемелер 
 Расмий сайты 
 
 
 Программа
 ITunes
 Google Play 

Категория:Android үчүн программалык камсыздоо
Категория:iOS үчүн программалык камсыздоо
Категория:Уюлдук телефондорго программалык камсыздоо
Категория:Сүрөттөр үчүн программалык камсыздоо
Категория:Программалар
Крис Рок

Кристофер Жлиус «Крис» Рок III — 1965-жылы 7 февралда, АКШнын Түштүк Каролина штатындагы Эндрюс шаарында туулган.Америкалык киноактёр, куудул, сценарист, кинопродюсер, режиссёр 
Биографиясы
Ал ар кандай клубдарда комик болуп эмгектенип жүргөн кезинде белгилүү америкалык актёр Эдди Мерфи байкап калып, актёрлук карьерасынын башталышына чоң жардам көрсөткөн. Крис Рок "Беверли-Хиллзден полиция 2", "Сержант Билко", "Беверли-Хиллзден Ниндзя", "Өлтүрүүчү курал 4", "Догма" тасмаларында роль жаратып, атактуулукка жеткен.
 Дискографиясы 
 1991 — Born Suspect
 1996 — Bring the Pain
 1997 — Roll With the New
 1999 — Bigger & Blacker
 2005 — Never Scared
Фильмография
220px 
Эскертүүлөр
 
Шилтемелер
 Актёрдун расмий сайты
 

Категория:Актёрлор 
Категория:АКШ актёрлору
Оскар 2015

>

87-чи «Оскар» сыйлыгын тапшыруу аземи - Дйнөлүк кино жана шоу-бизнес тармагындагы эӊ маанилүү окуя – бул «Оскар» киносыйлыгын тапшыруу салтанаты.2015 жылдын 23-февралында 87-Оскар киносыйлыгын тапшыруу салтанаты болуп өтүп, таланттуулар «Оскардын» статуэткасын алышты.

Номинациялар жана жеңүүчүлөр
«Оскардын» триумфатору мексикалык режиссёр Алехандро Гонсалес болду. Анын «Бёрдмэн» тасмасы «Жылдын мыкты тасмасы», «Мыкты оригиналдуу сценарий», «Мыкты операторлук иш» наамдарына татыса, режиссёр өзү «Мыкты режиссёр» наамын алды. Ал эми «Мыкты актриса» наамын «Баягы Элис» тасмасындагы ролу үчүн Жулианна Мур, «Мыкты актёр» наамын «Стивен Хокингдин ааламы» тасмасында жараткан ролу үчүн Эдди Редмэйн алышты. Орусиялыктар бул жылы да «Оскардан» кур калышты. «Мыкты чет өлкөлүк тасма» наамы польшалыктардын «Ида» тасмасына буюрду.
Шилтемелер

2015
Категория:22 февралдагы окуялар
Категория:Киносыйлыктар 2015 жылда